Имам заработен стаж в Италия.Какви документи се изискват за да се признае като стаж в България 




Трудов стаж
===========

 

На Вас ви е нужен европейски формуляр U1, U2 или U3 от  

Agenzia Nazionale Politiche Attive Lavoro (ANPAL)


С тези формуляри доказвате трудова заетост в Италия и може би имате право да получите обезщетие за безработица в България. Обърнете се за повече информация към бюрото по труда.  

Не забравяйте да уредите и здравноосигурителните си права с формуляр Е104 от италианската здравна каса.




Много ви благодаря.Ще се обърна към осигурителния институт в Италия.




Здравейте, Любка,


Работата в Италия се признава за трудов стаж в България.


Доказването на трудовия Ви стаж е важно с оглед на кандидатстването Ви за работа на места, където изискват такъв. Документите за доказване са различни за всеки вид дейност, която сте извършвали на територията на друга държава. Важно е, че те трябва да бъдат преведени на български език и заверени съгласно процедура, приложима между България и съответната държава. 


Информацията за осигурителните вноски, които сте плащали в чужбина, НОИ ще получи по служебен път от компетентната институция в съответната държава и ще направи корекции в своята база данни. Целта е да бъдат възстановени осигурителните Ви права в България, за да може да получавате при необходимост обезщетения за болест, майчинство, безработица или пък за да придобиете един ден право на пенсия в България. 


Поздрави,  

Надя


